CELEX: 62020TN0384
Language: fi
Date: 2020-06-16 00:00:00
Title: Asia T-384/20: Kanne 16.6.2020 – OC (*) v. komissio

24.8.2020   
               
               
                  FI
               
               
                  Euroopan unionin virallinen lehti
               
               
                  C 279/44
               
            
         Kanne 16.6.2020 –  OC (*1) v. komissio
         (Asia T-384/20)
         (2020/C 279/58)
         Oikeudenkäyntikieli: kreikka
         
            Asianosaiset
         
         
            Kantaja: OC (*1) (edustaja: asianajaja V. Christianos)
         
            Vastaaja: Euroopan komissio
         
            Vaatimukset
         
         Kantaja vaatii, että unionin yleinen tuomioistuin
         
                     —
                  
                  
                     velvoittaa Euroopan komission maksamaan kantajalle miljoona satatuhatta euroa (1 100 000 EUR) korvauksena henkisestä kärsimyksestä, joka hänelle on tähän mennessä aiheutunut, ja
                  
               
                     —
                  
                  
                     velvoittaa Euroopan komission korvaamaan oikeudenkäyntikulut.
                  
               
            Oikeudelliset perusteet ja pääasialliset perustelut
         
         Kantaja esittää kanteensa tueksi seuraavat perusteet.
         
                     1)
                  
                  
                     Kantaja vaatii tällä kanteellaan SEUT 268 ja SEUT 340 artiklan toisen kohdan nojalla korvausta vahingosta, jonka hän väittää kärsineensä Euroopan petostentorjuntaviraston (OLAF) lainvastaisten toimintojen ja laiminlyöntien johdosta sen jälkeen, kun viimeksi mainittu julkaisi lehdistötiedotteen nro 13/2020, jossa se lainvastaisesti levitti kantajan henkilötietoja ja häntä koskevia virheellisiä tietoja.
                  
               
                     2)
                  
                  
                     Kantaja väittää, että koska OLAF a) julkaisi (suurelle yleisölle suunnatussa lehdistötiedotteessa) kantajan henkilötietoja ja b) levitti vääriä ja harhaanjohtavia tietoja kyseisessä lehdistötiedotteessa, se loukkasi selvästi normeja, joilla annetaan oikeuksia yksityisille.
                  
               
                     3)
                  
                  
                     OLAF rikkoi menettelyllään erityisesti asetuksen 2018/1725 (1) 4 artiklan 1 kohdan a ja b alakohtaa, 5 ja 6 artiklaa ja 15 artiklan 3 kohtaa, asetuksen N:o 883/2013 (2) 10 artiklan 5 kohtaa ja 9 artiklan 1 kohtaa, sekä loukkasi syyttömyysolettaman periaatetta, kantajan oikeutta hyvään hallintoon ja suhteellisuusperiaatetta.
                  
               
            (*1)  Henkilötietojen ja/tai tietosuojan suojaamisen puitteissa poistettu tai korvattu tieto.
         
            (1)  Luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23.10.2018 annettu Euroopan parlamentin ja neuvoston asetus (EU) 2018/1725 (EUVL 2018, L 295, s. 39).
         
            (2)  Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11.9.2013 annettu Euroopan parlamentin ja neuvoston asetus (EU, Euratom) N:o 883/2013 (EUVL 2013, L 248, s. 1).